News - US-navorsers en plaaslike filmmaatskappy...
US-navorsers en plaaslike filmmaatskappy skep bewustheid oor boggelrugdolfyne
Outeur: Department of Botany and Zoology
​Een van Suid-Afrika se mees onbekende, maar mees bedreigde dolfynspesies, die boggelrugdolfyn, is die fokus van 'n kort dokumentêre film wat op Wêreld-natuurlewedag (3 Maart 2021) aanlyn vrygestel is deur Homebrew Films.
Die film is op 3 Maart 2021 om 19:00 SAST op die Sea Search Research se YouTube-kanaal vrygestel. Na afloop hiervan het 'n paneel deskundiges wat deur die span van Sea Search saamgestel is, 'n interaktiewe vraag- en antwoordsessie gelei en boggelrugdolfyne in Suid-Afrika bespreek.